<p>من أحسن الحاجات <u>اللي</u> <i>دارتها</i> الدولة ف تدبيرها لأزمة كورونا، كانوا <b>الإجراءات</b> اللي <i>بموجبها</i> تم وقف <u>كل</u> أشكال <u>التنقل</u> الفردي والجماعي بين <i>المدن</i> سواء عبر الكيران و الترانات و <b>الطيارات</b> <b>و</b> حتى السيارات الخاصة</p>
<p><u>هاد</u> الاجراءات <b>بانت</b> <u>قيمتها</u> <u>بزاف</u> بعد المسيرات اللي كانت ليلة البارح <u>ف</u> فاس <i>و</i> <i>طنجة</i> ومدن اخرى واللي <i>خرجو</i> فيها متطرفين واللي تقدر تسبب <u>ف</u> تفشي <u>الفيروس</u> فيها أو أنها تتحول، <u>لبؤر</u> لانتشار المرض</p>
<p>و كيف ما كايقول المثل المغربي الشعبي <b>“يدك</b> إيلا كانت <b>مجذامة</b> قطعها”، و حيث <i>أنه</i> <u>اللي</u> وقع وقع فإنه <i>كايبان</i> من <i>الطبيعي</i> <u>أن</u> <u>مدن</u> سكانها <i>بينوا</i> عن درجات <b>عالية</b> <b>من</b> <u>الوعي</u> <i>و</i> التحضر و احترام قيم <u>المواطنة</u> <b>يدفعوا</b> <u>ثمن</u> أخطاء و غباء آخرين ضربوا كاع <b>ذاكشي</b> اللي تدار فالزيرو و <b>خرجو</b> ف مسيرات انتحارية <i>يقدرو</i> <u>يكونو</u> عندها تبعات خطيرة <i>بزاف</i></p>
<p>و ربما هادشي اللي <u>كانت</u> <u>الدولة</u> كاتتوقعو و ضاربا <b>ليه</b> الحساب و خلاها تمنع التنقل و الترانسپور <b>بين</b> <i>المدن،</i> <b>لأن</b> <i>درجات</i> الفيروس طبيعي تكون <i>متفاوتة</i> بين <b>مدينة</b> واخرى كما <i>أنه</i> كاين احتمال ان مدن يبانو ناس <u>امراض</u> بأعداد كبيرة و ف نفس الوقت يقدرو <i>يكونو</i> مدن <i>فيهم</i> صفر كورونا و هي <b>المدن</b> <u>اللي</u> خاص الدولة تحمي <i>و</i> تحرص على سلامة قاطنيها <i>خاصة</i> <u>بعدما</u> داروا <i>سكانها</i> اللي <i>عليهم</i> واحترموا <b>التعليمات</b> و قواعد الحجر <u>الصحي</u> <b>على</b> عكس <u>ماعرفتو</u> مدن <i>تهورو</i> بعض سكانها و بينوا عن <i>درجات</i> عالية من الغباء والتطرف <i>والعصيان</i></p>
<p></p>